Tin Star (TV serija)
<s>Metalna zvijezda () britansko-kanadska je televizijska kriminalistička dramska serija kreatora Rowana Jofféa.</s><s>Radnja se fokusira na Jima Wortha, bivšeg detektiva Metropolitenske policije u Londonu koji postaje šef policije kanadskog mjesta u Stjenovitim planinama.</s><s>Glavne uloge su pored Tima Rotha Genevieve O'Reilly, Abigail Lawrie, Oliver Coopersmith i Christina Hendricks.</s>

<s>Premijera serije je bila na mreži Sky Atlantic 7. septembra 2017, a na Amazonu postala je internacionalno dostupna 29. septembra.</s><s>Druga sezona imala je premijeru 24. januara 2019.</s><s>Treća i finalna sezona će biti smještena u Liverpool, Engleska.</s><s>Produkcija sezone je završena 2019, a premijerno emitovanje bilo je u decembru 2020.</s>

<s>Cinestar je otkupio seriju za Balkan (Hrvatska, Srbija, BiH i sl.), a premijera je bila 4. novembra 2019; termin emitovanja je ponedjeljak–četvrtak u 21.00, a kanal HD Cinestar TV Premiere 1.</s>

<s>Sinopsis</s>

<s>Bivši londonski tajni policijski detektiv Jim Worth naizgled postaje ugodni šef policije (nalik šerifu) u Little Big Bearu, malom mjestu na kraju Kanadskog Stjenjaka, gdje se preselio sa četveročlanom porodicom kako bi se udaljio od svoje nasilne prošlosti.</s><s>Zahvaljujući šefu osiguranja North Stream Oila, naftne kompanije koja želi da dominira gradom, Wortha sustiže njegova prošlost; on i njegova supruga Angela dozivaju Jimovog nasilnog, alkoholičarskog alterega, Jacka Devlina, da se upusti u borbu sa svakime ko pokuša da naudi njihovoj porodici.</s><s>Lokalna načelnica za odnose s javnošću North Streama, Elizabeth Bradshaw, u dilemi je da li slijediti etiku ili kriminal pri odnosu sa grubim radnicima naftne kompanije i bajkerima.</s>

<s>Postava</s>

<s>Epizode</s>

<s>Sezona 1 (2017)
 Prikazivala se sedmično na Sky Atlanticu; cijela serija je također dostupna za preuzimanje preko Sky Box Setsa i Now TV-a (7. septembar 2017).</s>

<s>Sezona 2 (2019)
 Prikazivala se sedmično na Sky Atlanticu; cijela serija je također dostupna za preuzimanje preko Sky Box Setsa i Now TV-a (24. januar 2019).</s><s>Amazon Prime je objavio cijelu sezonu 2 u SAD-u 7. marta 2019, a datum izlaska u UK će biti objavljen.</s><s>DVD i Blu-ray izlazak je bio zakazan za 15. april 2019, a prije toga je bilo moguće naručiti paket.</s><s>Amazonov komentar epizoda navodi dodatnu epizodu pored originalnih devet koje je objavio Sky Atlantic; razlog za ovo je da je originalna premijera epizode "Prairie Gothic" bila zapravo specijalna epizoda izmijenjene dužine (1 h, 20 min); Amazon je razdvojio ovu epizodu u dva dijelo od oko manje od 45 minuta, a prvi dio je zadržao originalni naslov a drugi postao epizoda pod naslovom "Something Wicked This Way Comes" (broji se kao epizoda 2); preostale epizode su numerisane 3–10, što znači da se ne poklapaju sa originalnim brojevima epizoda.</s><s>Ovaj spisak epizoda je prema originalnom spisku epizoda Sky Atlantica.</s>

<s>Sezona 3 (2020)
Radnja djela naslovljenog Tin Star: Liverpool preselila se u Liverpool.</s><s>Prikazivale su se po dvije epizode sedmično na kanalu Sky Atlantic.</s>

<s>Produkcija 
Snimanje se odvijalo u Alberti od juna do decembra 2016, a scene su uglavnom snimane na lokaciji High River, Alberta (južno od Calgaryja).</s>

<s>Neka od mjesta u Alberti su Waterton i Dorothy.</s>

<s>Izvori</s>

<s>Vanjski linkovi</s>

<s>Britanske TV-serije
Kanadske TV-serije
Kriminalističke TV-serije
Dramske serije
Trileri</s>

